lOMVfl SS IONEN FOR DE EUROPÆISKE FÆLLESSKABER 
K0M(93) 181 endelig udg. 
Bruxelles, den 13. maj 1993 
Forslag ti I 
RÅDETS FORORDNING (EØF) 
om indførelse af en endelig antidumpingtold på importen af 
magnesiumoxid med oprindelse i Den Kinesiske Folkerepublik 
(forelagt af Kommissionen) 

/ 
BEGRUNDELSE 
1. Kommissionen indførte ved forordning (EØF) nr. 2800/921) en 
midlertidig antidumpingtold på importen af magnesiumoxid 
(almindeligvis benævnt kaustisk magnesit) med oprindelse i Den 
Kinesiske Folkerepublik. 
2. Rådet forlængede ved forordning (EØF) nr. 105/93^) 
gyldighedsperioden for tolden med to måneder. Denne 
gyldighedsperiode udløber den 26. marts 1993. 
3. De kinesiske eksportører anmodede om at blive hørt, hvilket blev 
imødekommet, og de tilkendegav desuden deres mening skriftligt på 
samme måde som andre interesserede parter. 
4. Det var nødvendigt at forlænge konsultationsprocessen for at 
behandle alle synspunkter, inden Kommissionen var i stand til at 
drage en endelig konklusion. Denne lange konsultationstid har 
betydet, at de midlertidige foranstaltninger udløber den 26. marts 
1993, inden der er truffet endelige foranstaltninger. 
5. I forbindelse med den normale værdi påviste de kinesiske 
eksportører efter indførelsen af de midlertidige foranstaltninger 
og den efterfølgende offentliggørelse af Kommissionens 
beregninger, at der ikke i tilstrækkelig grad var blevet taget 
hensyn til den lette adgang til råmaterialer, der blev konstateret 
i Kina i forhold til i Tyrkiet, der anvendtes som referenceland. 
Kommissionen ændrede derfor sine beregninger i overensstemmelse 
hermed. 
6. Med hensyn til sammenligningen mellem den normale værdi og 
eksportprisen påviste de kinesiske eksportører, at den normale 
værdi ikke var justeret i tilstrækkeligt grad for forskelle i 
brændingsprocessen i Kina sammenlignet med Tyrkiet. Kommissionen 
ændrede derfor sine beregninger i overensstemmelse hermed. 
7. Med disse ændringer i beregningen af den normale værdi blev 
dumpingmargenen for alle kinesiske eksportører nedsat til 27,09 %. 
8. Hvad angår andre punkter i de midlertidige foranstaltninger, 
specielt med hensyn til skade og årsagssammenhæng, fremførte de 
kinesiske eksportører, Fællesskabets importører og brugerne flere 
argumenter for, hvorfor der ikke burde indføres endelige 
foranstaltninger. Disse argumenter er drøftet i detaljer i vedlagte 
forordning, men Kommissionen har foreslået, at der indføres 
endelige antidumpingforanstaltninger. 
1) EFT nr. L 282 af 26.9.1992, s. 23. 
2) EFT nr. L 15 af 23.1.1993, s. 2. 
-A »— 
9. Ved beregningen af den endelige told tog Kommissionen hensyn til 
dumpingimportens indvirkning på EF-erhvervsgrenens dårlige 
finansielle situation. Det er Kommissionens opfattelse, at kun en 
told, der svarer til hele dumpingmargenen, og som vil bringe de 
kinesiske priser op til den normale værdi, er tilstrækkelig til at 
fjerne den skade, der forvoldes erhvervsgrenen i Fællesskabet. 
10. Hvad angår spørgsmålet om, hvilken form for told der bør indføres, 
bemærker Kommissionen, at markedet for kaustisk magnesit er følsomt 
over for den manglende prisstabilitet, der er skabt af 
dumpingimporten fra Kina. Tolden bør indføres i en sådan form, at 
den hindrer de kinesiske eksportører i at fremkalde yderligere 
prisfald. Under disse omstændigheder er der fastsat en mindstepris 
for salg af kinesisk magnesit på markedet i Fællesskabet. Denne 
mindstepris er 112 ECU pr. ton for alle kvaliteter. Tolden bør 
følgelig være lig med forskellen mellem denne mindstepris og 
nettoprisen for varen, frit Fællesskabets grænse, ufortoldet. 
Ir 
RÅDETS FORORDNING (EØF) Nr. 
af 
om indførelse af en endelig antidumpingtold på importen af 
magnesiumoxid med oprindelse i Den Kinesiske Folkerepublik 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske 
Økonomiske Fællesskab, 
under henvisning til Rådets forordning (EØF) nr. 2423/88 af 11. juli 
1988 om beskyttelse mod dumpingimport eller subsidieret import fra 
lande, der ikke er medlemmer af Det Europæiske økonomiske 
Fællesskab*), særlig artikel 12, 
under henvisning til forslag forelagt af Kommissionen efter 
konsultation i det rådgivende udvalg, der er nedsat i henhold til 
nævnte forordning, og 
ud fra følgende betragtninger: 
A. MIDLERTIDIGE FORANSTALTNINGER 
(1) Kommissionen indførte ved forordning (EØF) nr. 2800/922) (i det 
følgende benævnt forordningen om den midlertidige told) en 
midlertidig antidumpingtold på importen af magnesiumoxid 
(almindeligvis benævnt kaustisk magnesit) med oprindelse i Den 
Kinesiske Folkerepublik og henhørende under KN-kode ex 2519 90 90. 
1) EFT nr. L 209 af 2.8.1988, s. 1. 
2) EFT nr. L 282 af 26.9.1992, s. 23 
-2a. 
B. EFTERFØLGENDE PROCEDURE 
(2) Efter indførelsen af den midlertidige antidumpingtold anmodede fem 
kinesiske eksportører og nogle uafhængige importører om at blive 
hørt af Kommissionen, hvilket blev imødekommet. De fremlagde også 
skriftlige redegørelser for deres synspunkter vedrørende de 
foreløbige resultater på samme måde som andre uafhængige 
importører, nogle endelige brugere og de kinesiske myndigheder. 
(3) Parterne blev også underrettet om de vigtigste kendsgerninger og 
betragtninger, på grundlag af hvilke Kommissionen agtede at 
anbefale indførelse af en endelig told og endelig opkrævning af de 
beløb, der er stillet som sikkerhed i form af midlertidig told. De 
fik også en frist til at fremsætte bemærkninger efter 
offentliggørelsen af disse oplysninger. 
(4) Kommissionen tog parternes mundtlige og skriftlige kommentarer i 
betragtning og ændrede i påkommende tilfælde sine resultater under 
hensyn hertil. 
C. DEN PÅGÆLDENDE VARE - SAMME VARE 
(5) Visse kinesiske eksportører, uafhængige importører og endelige 
brugere fremførte igen argumentet om, at kaustisk magnesit med 
oprindelse i Fællesskabet og andre steder ikke er samme vare som 
varen fra Den Kinesiske Folkerepublik. De kinesiske eksportører 
foreslog, at Kommissionen skulle udpege en uafhængig teknisk 
ekspert til at afgøre spørgsmålet om, hvorvidt kinesisk magnesit er 
eller ikke er "samme vare" som al anden kaustisk magnesit, med 
hensyn til mineralforekomsternes kvalitet, brydnings- og 
forarbejdningsmetoder, kemiske og fysiske egenskaber og 
slutproduktet s anve ndeIse. 
- 3 -
(6) Kommissionen er enig i, at en uafhængig ekspert eventuelt kan 
skaffe faktuelle oplysninger om sådanne forskelle mellem kinesisk 
magnesit og magnesit fra andre lande. Fællesskabets institutioner 
har imidlertid godtgjort, at sådanne forskelle eksisterer. Det 
anfægtes heller ikke, at disse forskelle ikke ændrer den 
kendsgerning, at de grundlæggende fysiske og kemiske egenskaber ved 
alle typer magnesit er identiske. Kun hvis disse grundlæggende 
fysiske og tekniske egenskaber var forskellige, ville man kunne 
fastslå, at de forskellige typer magnesit ikke er samme vare. At de 
endelige brugere uden videre kan anvende kaustisk magnesit fra et 
hvilket som helst land, bekræfter kun, at det er en og samme vare. 
Derfor og af de grunde, der er angivet i betragtning 10 og 11 i 
forordningen om den midlertidige told, blev det ikke anset for 
nødvendigt at udpege en sådan ekspert. 
Rådet bekræfter disse resultater og konklusioner. 
D. DUMPING 
a) Referenceland 
(7) I forordningen om den midlertidige told fastslog Kommissionen, at 
Tyrkiet var egnet som referenceland for fastsættelse af den normale 
værdi for Den Kinesiske Folkerepublik. Efter indførelsen af den 
midlertidige told gjorde nogle eksportører indsigelse mod 
anvendelsen af Tyrkiet som referenceland og foreslog 
Tjekkoslovakiet som bedre egnet på grund af arten af forekomsterne 
i landet, forarbejdningsteknikkerne og udvalget af forskellige MgO 
(magnesiumoxid) -kvaliteter. De påstod, at det tidligere 
Tjekkoslovakiet, selv om det er et land med markedsøkonomi, har en 
økonomisk struktur, som ligger nærmere Kinas. 
- 4 -
Kommissionen erindrer imidlertid om, at det tidligere 
Tjekkoslovakiet i henhold til forordning (EØF) nr. 1765/823) ikke 
kunne betragtes som et land med markedsøkonomi i 
undersøgelsesperioden fra juli 1990 til juni 1991. Ifølge artikel 
2, stk. 5, i forordning (EØF) nr. 2423/88 kan priser og 
omkostninger i et land uden markedsøkonomi ikke anvendes som 
grundlag for fastsættelse af den normale værdi. 
Kommissionen tager hensyn til flere faktorer, når den vælger et 
land med markedsøkonomi til beregning af den normale værdi. Den 
tager hensyn til faktorer som adgang til råmaterialer, om markedet 
er repræsentativt i forhold til de mængder, eksportlandene 
eksporterer, og hvorvidt omkostninger og priser i forbindelse med 
den pågældende vare i det pågældende land er skabt af frie 
markedskræfter/ 
Efter en fuldstændig gennemgang af forholdene i Tyrkiet på baggrund 
af ovenstående konkluderede Kommissionen som i betragtning 15 i 
forordningen om den midlertidige told, at Tyrkiet er egnet som 
referenceland. 
Rådet bekræfter disse resultater og konklusioner. 
b) Normal værdi 
(8) Med hensyn til prissituationen i Tyrkiet fastslog Kommissionen, at 
det omfattende salg mellem forretningsmæssigt forbundne selskaber 
gjorde det uhensigtsmæssigt at basere den normale værdi på 
salgspriserne. Det konstateredes imidlertid som angivet i 
betragtning 16 i forordningen om> den midlertidige told, at den 
tyrkiske producents produktionsomkostninger fastsættes ved en 
udbudsprocedure. Produktionsomkostningerne fastsættes således i 
normal handel og danner et passende grundlag for beregningen af den 
normale værdi. 
3) EFT nr. L 195 af 5.7.1982. 
- 5 -
(9) Efter indførelsen af den midlertidige told påstod de kinesiske 
eksportører, at den normale værdi, der er beregnet for hvert MgO-
kvalitet og tilpasset forskellene i vilkår mellem Kina og Tyrkiet, 
ikke fuldt ud afspejler de naturlige fordele i Kina, idet de 
hævdede, at det er lettere at udvinde og forarbejde magnesit i Kina 
end i Tyrkiet. 
Kommissionen er til en vis grad enig i dette argument. Med hensyn 
til forskelle i udvindings- og forarbejdningsmetoder godtager 
Kommissionen, at nogle bestemte omkostningsfaktorer ved 
fremstillingen af kaustisk magnesit ikke findes i Kina på grund af 
naturlige fordele. I forordningen om den midlertidige told blev 
den normale værdi justeret for forberednings- og 
sorteringsprocesser, som konstateredes i Tyrkiet, men ikke i Kina. 
Kommissionen finder nu, at der yderligere bør tages højde for den 
lette adgang til råmaterialer i Kina i forhold til i Tyrkiet. På 
baggrund af det nuværende forhold mellem malm og sidesten i Tyrkiet 
og den justering, de kinesiske eksportører foreslog, er 
omkostningerne til udvinding blevet nedsat med 20% som konstateret 
i Tyrkiet. 
På dette grundlag afspejler den fastlagte normale værdi for den 
tyrkiske producent de naturlige fordele i Kina. De kinesiske 
eksportører påstod, at der yderligere burde justeres for de åbne 
miners påståede nære beliggenhed ved ovnene i Kina. Kommissionen må 
her erindre om, at kun forskelle, som stammer fra de forskellige 
naturlige fordele i Kina og Tyrkiet, kan berettige til en justering 
af den normale værdi på grundlag af situationen i Tyrkiet. Ovnenes 
beliggenhed er imidlertid ikke en naturlig fordel for den kinesiske 
magnesitindustri, men et resultat af kommercielle afgørelser, der 
er truffet af den berørte producentorganisation. Afstanden mellem 
mine og ovne varierer under alle omstændigheder konstant, 
efterhånden som minen og dens ressourcer udnyttes. 
_ 6 -
(10) Rådet bekræfter den således fastlagte værdi. 
c) Eksportpris 
(11) Rådet bekræfter den metode, der anvendtes til fastlæggelse af 
eksportpriserne i betragtning 19 i forordningen om den 
midlertidige told, da der ikke blev fremført væsentlige 
bemærkninger hertil af de interesserede parter. 
E. SAMMENLIGNING OG DUMPINGMARGEN 
(12) De kinesiske eksportører påstod, at de kinesiske producenter 
anvender almindelig brænding med koks i skaktovne til lave 
omkostninger, og at der burde foretages en justering på 10% for 
at afspejle mindre omkostninger i Kina. Kommissionen fastslog 
imidlertid, at den tyrkiske producent også anvender skaktovne. 
Kommissionen accepterede derimod, at der burde foretages en 
justering for at afspejle den tyrkiske producents højere 
omkostninger til brændselsolie, og produktionsomkostningerne 
blev således nedsat med 3%. Ingen andre parter fremsatte 
bemærkninger, og Rådet bekræfter derfor resultaterne og 
konklusionerne i betragtning 20 i forordningen om den 
midlertidige told. 
Det fremgik af den endelige undersøgelse af forholdene, at der 
finder dumping sted, og at dumpingmargenen er lig med forskellen 
mellem den normale værdi og prisen ved eksport til Fællesskabet. 
Dumpingmargenen er lig med 24 ECU pr. ton, hvis den beregnes i % 
af de pågældende importvarers vejede gennemsnitlige cif-værdi 
udtrykt i ECU. 
(13) I forbindelse med den foreløbige afgørelse fastlagde 
Kommissionen en enkelt dumpingmargen for alle kinesiske 
eksportører. De kinesiske eksportører, scm medvirkede ved 
undersøgelsen, anfægtede denne margen og påstod, at Kommissionen 
burde beregne en dumpingmargen for hver enkelt eksportør, som 
samarbejdede ved undersøgelsen. 
7 -
Kommissionen minder imidlertid om, at individuel behandling for 
så vidt angår eksporten fra et land uden markedsøkonomi fortsat 
må betragtes som en helt speciel undtagelse, som kun anvendes i 
tilfælde, hvor den berørte producent har ført bevis for, at det 
er muligt at fastsætte eksportpriserne uden påvirkning fra de 
statslige myndigheders side. Staten kan gennem sin kontrol ændre 
produktions- og handelsmønstret for at drage fordel af den 
laveste dumpingmargen og således underminere enhver 
foranstaltnings effektivitet. Som anført i betragtning 22 i 
forordningen om den midlertidige told kunne de pågældende 
eksportører ikke bevise, at de handler uafhængigt af statslig 
indflydelse, og at de frit kan fastsætte deres eksportpriser. 
Der er derfor kun fastlagt en enkelt dumpingmargen for alle 
kinesiske eksportører. Rådet bekræfter ovenstående resultater og 
konklusioner. 
F. SKADE 
(14) Kommissionen konkluderede i forordningen om den midlertidige 
told (se betragtning 23-33), at erhvervsgrenen i Fællesskabet 
havde lidt væsentlig skade som følge af dumpingimporten af 
kaustisk magnesit med oprindelse i Den Kinesiske Folkerepublik. 
Importen af den' pågældende vare fra Den Kinesiske Folkerepublik 
steg fra 72 000 t i 1988 til over 120 000 t i 
undersøgelsesperioden fra den 1. juli 1990 til den 30. juni 
1991, og fællesskabsproducenternes markedsandel mindskedes på et 
marked i udvidelse, og deres priser blev trykket betydeligt. 
Fællesskabsproducenternes salg var tabsgivende eller gav kun 
ringe fortjeneste. De interesserede parter fremførte ikke nye 
argumenter hertil. Rådet bekræfter derfor Kommissionens 
resultater og konklusioner i betragtning 33 i forordningen om 
den midlertidige told. 
(15) De kinesiske eksportører mente, at der ikke kan være tale om 
skade i forbindelse med varer med indhold på over 91% MgO, da 
EF-producenterne af disse kvaliteter fortsat øgede - påstås det 
- deres salg, produktionsmængde og kapacitetsudnyttelse. 
_ 8 -
Som angivet i betragtning 35 i forordningen om den midlertidige 
told konstaterede Kommissionen ikke, at den pågældende eller 
andre fællesskabsproducenter havde øget salget, 
produktionsmængden og kapacitetsudnyttelsen i forbindelse med 
disse kvaliteter. Desuden ses der i argumentet helt bort fra, at 
skadens omfang ifølge artikel 4, stk. 4, i forordning (EØF) nr. 
2423/88 fastlægges i forhold til produktionen i Fællesskabet af 
samme vare, hvilket omfatter alle typer og kvaliteter af 
magnesit, som i vidt omfang kan erstatte hinanden. Hvis 
fællesskabsproducenter af visse kvaliteter har et salg i 
Fællesskabet, som ikke er berørt af dumpingimporten på samme 
måde som salget af andre kvaliteter, må det ses globalt i 
sammenhæng med fællesskabsindustriens præstation på markedet i 
Fællesskabet for samme vare som et hele, hvilket betyder alle 
typer og kvaliteter. Dette argument må derfor afvises. Rådet 
bekræfter ovenstående resultater og konklusioner. 
G. ÅRSAG TIL SKADE 
(16) Som anført i betragtning 34 og 35 i forordningen om den 
midlertidige told konstaterede Kommissionen, at erhvervsgrenen i 
Fællesskabet påføres væsentlig skade på grund af dumpingimporten 
som omhandlet i artikel 4, stk. 1, i forordning (EØF) nr. 
2423/88. Efter indførelsen af midlertidige foranstaltninger 
påstod de kinesiske eksportører og nogle importører imidlertid, 
at fællesskabsproducenternes stigende omkostninger var tegn på, 
at skaden var selvforskyldt og ikke kunne tilskrives importen 
fra Kina. De påstod også, at der var forvoldt skade som følge af 
import af varer fra Nordkorea. 
- 9 -
(17) Med hensyn til det første argument mener Kommissionen ikke, at 
fællesskabsproducenternes omkostninger steg meget mellem 1988 og 
undersøgelsesperioden. Fællesskabsproducenternes finansielle 
situation forværredes som et resultat af pristrykket fra 
dumpingimporten fra Kina, medens omkostningerne var stabile. 
Kommissionen kan derfor ikke godtage, at der var tale om 
selvforskyldt skade fra fællesskabsproducenternes side som følge 
af stigende produktionsomkostninger, og denne påstand må derfor 
afvises. 
(18) Hvad angår importen fra Nordkorea, noterer Kommissionen, at Kina 
er langt den største forsyningskilde, når det drejer sig om 
import af kaustisk magnesit til Fællesskabet. Nordkorea tegnede 
sig for 8% af importen af kaustisk magnesit til Fællesskabet i 
referenceperioden, medens Kina tegnede sig for 54%. Selv om det 
ikke kan udelukkes, at andre faktorer end dumpingimporten fra 
Kina også har haft negative virkninger for erhvervsgrenen i 
Fællesskabet, må det dog konkluderes, at den meget omfattende 
udvidelse af den kinesiske dumpingeksport og de lave priser har 
været skyld i faldet i fællesskabsproducenternes markedsandel og 
forværringen af deres finansielle situation. Denne eksport må 
derfor, særskilt betragtet, anses for at have forvoldt 
erhvervsgrenen i Fællesskabet væsentlig skade. 
(19) Producenterne af papir og papirmasse og flydende gødningsstoffer 
påstod, at de importvarer fra Kina, som de anvendte, ikke har 
forvoldt fællesskabsproducenterne skade, da 
fællesskabsproducenterne ikke solgte kaustisk magnesit med den 
nødvendige kemiske profil. 
- 10 -
Kommissionen nævner i den forbindelse, at alle importerede varer 
og den magnesit, som fællesskabsindustrien fremstiller, er samme 
vare med samme grundlæggende og identiske fysiske og kemiske 
egenskaber og med samme anvendelse. Kommissionen fastslog 
desuden, at fællesskabsproducenterne er i stand til at 
fremskaffe alle typer magnesit, også dem, der opfylder 
ovennævnte brugeres krav. Fællesskabsproducenterne kunne i dette 
bestemte tilfælde ikke sælge de pågældende typer magnesit til 
disse brugere, hvorimod de kinesiske eksportører kunne på grund 
af deres lave priser, hvilket er endnu et tegn på, at 
erhvervsgrenen i Fællesskabet blev påført skade af 
dumpingimporten fra Kina. 
Rådet bekræfter ovenstående resultater og konklusioner. 
H. TOLD 
(20) Hvad angår tolden, fastslog Kommissionen i betragtning 45 i 
forordningen om den midlertidige told, at kun en told, der 
svarer til hele dumpingmargenen (som fastlagt i betragtning 12), 
og som vil bringe de kinesiske priser op til den normale værdi, 
er tilstrækkelig til at afhjælpe den skade, der er forvoldt 
erhvervsgrenen i Fællesskabet som følge af dumpingimporten. Der 
er ikke fremført argumenter til toldens størrelse efter 
indførelsen af den midlertidige told, og Rådet bekræfter 
derfor Kommissionens resultater og konklusioner. 
Hvad angår toldens form, finder Kommissionen, at strukturen i en 
statskontrolleret økonomi giver de kinesiske eksportører et 
betydeligt spillerum til at sænke deres priser yderligere, og 
at et sådant fald i de kinesiske eksportørers priser faktisk er 
forekommet siden 1988. Markedet for magnesit er meget følsomt 
over for manglende prisstabilitet, og tolden bør derfor indføres 
i en sådan form, at den kan forhindre, at de kinesiske 
eksportører sænker priserne yderligere., Hverken en fast told 
eller en værditold synes derfor egnet. 
- 11 -
Under disse omstændigheder bør der fastsættes en mindstepris ved 
salg af kinesisk magnesit på markedet i Fællesskabet. Denne 
mindstepris beregnes på grundlag af den vejede gennemsnitlige 
normale værdi for kaustisk magnesit som fastlagt i betragtning 9 
og justeret til cif-værdien Fællesskabets grænse. Denne 
mindstepris fastsættes til 112 ECU pr. ton for alle kvaliteter. 
Tolden bør derfor være lig med forskellen mellem denne 
mindstepris og nettoprisen for varen, frit Fællesskabs grænse, 
ufortoldet. Rådet bekræfter dette. 
I. FÆLLESSKABETS INTERESSER 
(21) Ved vurderingen af Fællesskabets interesser er der taget hensyn 
til to grundlæggende elementer. For det første, at formålet med 
antidumpingforanstaltninger er at hindre konkurrencefordrejning, 
som skyldes illoyal handelspraksis, og således genskabe åbne og 
loyale konkurrencevilkår på markedet i Fællesskabet, hvilket 
grundlæggende er i Fællesskabets almene interesse. For det 
andet, at det under de særlige omstændigheder i denne procedure 
vil bringe magnesitindustriens fremtidige eksistens i fare, 
hvis man undlader at genskabe et loyalt marked, eftersom 
fællesskabsindustrien i øjeblikket er ude af stand til at opnå 
den nødvendige fortjeneste til at fortsætte handelen. 
Fællesskabets industri for kaustisk magnesit ville således ikke 
længere være en kilde til teknisk ekspertise, beskæftigelse og 
investering, jf. betragtning 43 i forordningen om den 
midlertidige told. 
(22) Visse importører og endelige brugere fremførte, at omkostnings­
stigninger for de endelige brugere i papir- og 
papirmasseindustrien alvorligt ville berøre deres evne til at 
konkurrere med andre producenter uden for Fællesskabet. 
- 12 -
Kommissionen er enig i, at disse industrier for øjeblikket står 
i en vanskelig handelssituation, både i og uden for 
Fællesskabet, som vil blive forværret, hvis prisen på kaustisk 
magnesit stiger. Kommissionen finder imidlertid, at en told i 
form af en mindstepris pr. ton som fastlagt i betragtning 20 vil 
sætte brugerne i industrien, såsom brugerne i papir- og 
papirmasseindustrien, i stand til at købe kaustisk magnesit til 
priser, som ikke er meget højere end konkurrenternes uden for 
Fællesskabet, og således til at bevare deres konkurrenceevne. 
De endelige brugere kunne få en prisfordel på kortere sigt, hvis 
der ikke indføres told, men det vil generelt føre til mindre 
konkurrence og højere priser på længere sigt, hvis man undlader 
at genskabe loyale konkurrencevilkår på markedet i Fæl­
lesskabet. 
(23) Nogle importører påstod, at der ikke var grund til at beskytte 
industrien i Fællesskabet mod forsyninger af kaustisk magnesit, 
som den ikke selv kan levere. De antydede, at 
fællesskabsindustriens nuværende kapacitet ikke er 
tilstrækkelig til at dække hele efterspørgslen i Fællesskabet. 
Det er rigtigt, at produktionen i Fællesskabet i øjeblikket ikke 
er tilstrækkelig til at dække efterspørgslen efter den 
pågældende vare, men Kommissionen fastslog dog, at 
fællesskabsindustrien for øjeblikket arbejder under en rimelig 
kapacitetsudnyttelse og har store reserver. Kun dumpingimporten 
fra Kina til lave priser forhindrede fællesskabsindustrien i at 
udnytte den eksisterende kapacitet og mulighederne for 
produktionsudvidelse. Argumentet er endvidere baseret på en 
fejlagtig opfattelse af virkningerne af antidumpingtold. Selv om 
der anvendes told, vil brugerne i 
- 13 -
Fællesskabet fortsat kunne købe kinesisk magnesit til 
konkurrencedygtige priser, som i denne procedure, hvor tolden 
er lig med dumpingmargenen, men lavere end det beløb, der er 
påkrævet for fuldt ud at afhjælpe skaden, er det kun det 
illoyale element i eksportørernes prisfordel, der vil blive 
fjernet. I en sådan situation kan eksportørerne konkurrere helt 
på grundlag af deres ægte sammenlignelige fordele. På 
Fællesskabets marked er der desuden mange andre leverandører af 
kaustisk magnesit, som ikke kommer fra Fællesskabet. 
Kommissionen ser ikke nogen grund til at frygte for 
forsyningsmangel. 
(24) De kinesiske eksportører gentog argumentet om, at det ikke er i 
Fællesskabets interesse at indføre foranstaltninger, som ikke er 
effektive, da en antidumpingtold på kinesisk kaustisk magnesit 
vil resultere i en betydelig forøgelse af importen af 
lavprisvarer fra Nordkorea. Som anført i betragtning 42 i 
forordningen om den midlertidige told vil Kommissionen være 
opmærksom på, om den kinesiske eksport i vidt omfang bliver 
erstattet af påstået dumpingimport fra Nordkorea, og undersøge, 
om der bør træffes passende forholdsregler under sådanne 
omstændigheder. 
(25) Ud fra de grunde, der er angivet i betragtning 41, 42 og 43 i 
forordningen om den midlertidige told, konkluderer 
Kommissionen, at det er i Fællesskabets interesse, at der gribes 
ind i dette tilfælde. Rådet bekræfter ovenstående resultater og 
konklusioner. 
J. OPKRÆVNING AF MIDLERTIDIG TOLD 
(26) På baggrund af ændringen af formen for tolden, finder RÅdet det 
ikke hensigtsmæssigt i denne sag endeligt at opkræve den 
midlertidige antidumpingtold 
- 14 -
UDSTEDT FØLGENDE FORORDNING: 
Artikel 1 
1. Der indføres en endelig antidumpingtold på importen af 
magnesiumoxid henhørende under KN-kode ex 2519 90 90 (TARlc-kode 
2519 90 90 10) og med oprindelse i Den Kinesiske Folkerepublik. 
2. Tolden fastsættes til forskellen mellem 112 ECU pr. ton og prisen 
for varen, netto, frit Fællesskabets grænse, ufortoldet, hvis denne 
pris er lavere. 
3. Gældende bestemmelser for told finder anvendelse. 
Artikel 2 
Denne forordning træder i kraft dagen efter offentliggørelsen i De 
Europæiske Fællesskabers Tidende. 
Denne forordning er bindende i alle enkeltheder og gælder umiddelbart i 
hver medlemsstat. 
Udfærdiget i Bruxelles, den På Rådets vegne 

DA i\-
ISSN 0254-1459 
KOM(93) 181 endelig udg. 
DOKUMENTER 
02 11 
Katalognummer : CB-CO-93-209-DA-C 
ISBN 92-77-55292-1 
Kontoret for De Europæiske Fællesskabers Officielle Publikationer 
L-2985 Luxembourg